Gipsy Kings

mini|Zelt-Musik-Festival 2016
Gipsy Kings er et band fra  Arles og Montpellier i Frankrike, etablert i 1975. Forfedrene rømte dit fra Catalonia under den spanske borgerkrigen. Medlemmene kommer fra to sigøynerfamilier som er i slekt med hverandre; Reyes og Baliardos. Bandet spiller tradisjonell flamenco-musikk med en popvri også omtalt som sigøynerrock eller blanding av pop, rock, salsa, flamenco, rumba og brasilianske rytmer.Gipsy Kings til Molde. Aftenposten, 29. mai 1998. Sangene har tekster på gitane som er en blanding fransk, spansk og romanes.Flamenco til topps. Aftenposten, 25. august 1989, s. 38.

Bandet begynte som Los Reyes tidlig på 1970-tallet og skiftet navn til Gipsy Kings i 1980.Aftenposten, 7. januar 1996, s. 4. Gipsy Kings ble etablert av Chico Bouchikhi og hans svogere fra Reyes-familien og deres tre fettere fra Baliardo-familien. Bouchikhi var 12 år gammel da han ble kjent med Reyes-familien som bodde i campingvogner i strøket der han vokste opp i Arles. Da Jose Reyes døde på 1970-tallet tok sønnen Nicolas over som sanger. Bandet var relativt ukjent i mange år til 1986 da de gjennom plateprodusenten Claude Martinez moderniserte lydbildet (med elektrisk bassgitar, synthesizer og trommer) og brøt gjennom med albumet Gipsy Kings (spilt inn i 1987, lansert året etter).. Bouchiki var til tider bandets talsperson.Sullivan, Steve (2013): Encyclopedia of Great Popular Song Recordings, Volum 1. Rowman & Littlefield, Lanham. Musikken er en virtuos blanding av sigøynermusikk, flamenco og rock/pop med innslag av arabisk sangstil.Colin Larkin (2011): The Encyclopedia of Popular Music, tredje utgave. Omnibus press, London.  Til 2006 hadde bandet solgt mer enn 14 millioner album. Bandet var på opp til elleve personer under konserter.

Kjente singler er f.eks. Amoramor, Bem Bem Maria, Volare og «Bamboleo». Bouchikhi skrev hiten «Bamboléo» (1988) sammen med andre medlemmer av bandet. Etter han forlot Gipsy Kings grunnla han Chico and the Gypsies og senere The Original Gypsies. Bouchkiki gikk til sak i Frankrike for å sikre seg retten til navnet og i 1993 gikk de andre medlemmene til sak i Florida for å hindre Bouchiki i å bruke navnet.New York Magazine 12. april 1993

I 2006 spilte Gipsy Kings på Nattjazz i Bergen. I april 1990 opptrådte de på Chateau Neuf og i september 1990 opptrådte de på Konserthuset i Oslo. I filmen The Big Lebowski fremførte de «Hotel California» (tittelsporet fra Hotel California).https://www.laweekly.com/music/the-definitive-guide-to-the-music-of-the-big-lebowski-4168132 I 1994 skulle de etter planen opptre på ettårsdagen for Oslo-avtalen i Oslo spektrum sammen med blant andre Harry Belafonte og Oslo Filharmoniske orkester, de måtte melde forfall og i stedet opptrådte Chico and the Gipsies.En kveld med magi. VG, 14. september 1994FREDSKONSERT MED NYE HÅP OM FORSONING. NTB, 14. september 1994 Bandet opptrådte på Molde jazzfestival i 1998.Eksotisk avslutning for Molde-jazz. NTB, 19. juli 1998. Bandet medvirket på Joan Baez' album Speaking of Dreams (1989)Orange Coast Magazine, januar 1990, s. 177 blant annet med en rumba/flamenco-versjon av «May Way».

 Bandmedlemmer 
 med bandet «The Original Gypsies» under Lieder am See, Bayern, 2018. 
Nicolas Reyes – sang
Pablo Reyes – bakgrunnsanger, gitar
Canut Reyes – bakgrunnsanger, gitar
Patchai Reyes – bakgrunnsanger, gitar
Andre Reyes – gitar
Diego Baliardo – gitar
Paco Baliardo – gitar
Tonino Baliardo – første gitarist
Chico Bouchikhi – medgrunnlegger og medlem frem til albumet Mosaique; Jose Reyes' svigersønn.

 Diskografi 
 Gipsy Kings (1988)
 Mosaique (1989)
 Allegria (1990)
 Este Mundo (1991)
 Live (1992)
 Love and Liberte (1993)
 The Best of the Gipsy Kings (1995)
 Tierra Gitana (1996)
 Compas (1997)
 Cantos De Amor (1998)
 Volare: The Very Best of (2000)
 Somos Gitanos (2001)
 Tonino Baliardo (2003)
 Roots (2004)
 Pasajero (2006)

 Referanser 


 Eksterne lenker 



Kategori:Franske musikkgrupper
Kategori:Band etablert i 1978